ꠍꠁꠅꠖ ꠀꠛ꠆ꠖꠥꠟ ꠝꠣꠎꠤꠖ

ꠝꠃꠟꠜꠤ ꠈꠣꠘ ꠛꠣꠢꠣꠖꠥꠞ ꠪ ꠍꠁꠅꠖ ꠀꠛ꠆ꠖꠥꠟ ꠝꠣꠎꠤꠖ ꠨ CIE. ꠔꠣꠘꠞꠦ ꠈꠣꠚ꠆ꠔꠣꠘ ꠝꠤꠀ ꠈꠞꠤ ꠎꠣꠘꠧꠁꠘ ꠨ ꠅꠁꠟꠣ ꠄꠈꠎꠘ ꠍꠤꠟꠐꠤ ꠞꠣꠎꠘꠤꠔꠤꠛꠤꠖ ꠨ ꠃꠇꠤꠟ ꠀꠞ ꠈꠣꠞꠛꠣꠞꠤ ⁕ ꠍꠣꠞ ꠈꠣꠞꠛꠣꠞ ꠀꠞ ꠈꠦꠔꠈꠣꠝꠣꠞꠤꠞ ꠃꠘ꠆ꠘꠔꠤꠞ ꠟꠣꠉꠤ ꠔꠣꠁꠘ ꠘꠣꠝꠈꠞꠣ ⁕ ꠍꠤꠟꠐ ꠡꠤꠇ꠆ꠇꠣ ꠛꠤꠡꠦꠡ ꠈꠞꠤ ꠁꠍꠟꠣꠝꠤ ꠡꠤꠇ꠆ꠇꠣꠔ ꠔꠣꠘ ꠈꠣꠝꠞ ꠟꠣꠉꠤ ꠔꠣꠘ ꠘꠣꠝꠒꠣꠈ ⁕

 ꠚꠄꠟꠣ ꠎꠤꠛꠘ 
ꠀꠛ꠆ꠖꠥꠟ ꠝꠣꠎꠤꠖ ꠅꠞ ꠎꠘ꠆ꠝ ꠅꠁꠍꠤꠟ ১৮৭২ ꠡꠣꠟ ꠍꠤꠟꠐꠞ ꠇꠣꠎꠤ ꠁꠟꠤꠀꠡꠞ ꠘꠣꠝꠈꠞꠣ ꠍꠁꠅꠖ ꠛꠣꠠꠤꠔ ⁕ ꠔꠣꠘ ꠛꠣꠚ ꠍꠁꠅꠖ ꠀꠛ꠆ꠖꠥꠟ ꠎꠟꠤꠟ ꠀꠞ ꠖꠣꠖꠣ ꠍꠁꠅꠖ ꠝꠥꠢꠤꠛꠥꠟ꠆ꠟꠣꠢ ⁕ ꠛꠣꠚꠞ ꠔꠞꠚ ꠕꠣꠇꠤ ꠔꠣꠘ ꠇꠥꠞꠍꠤ ꠀꠃꠟꠤꠀ ꠡꠣꠢ ꠝꠥꠍꠔꠚꠣꠞ ꠇꠥꠞꠍꠤ ⁕ ꠀꠞ ꠔꠣꠘ ꠝꠣ ꠨ ꠢꠣꠍꠛ-ꠃꠘ-ꠘꠤꠍꠣ ꠨ ꠅꠁꠟꠣ ꠝꠃꠟꠜꠤ ꠍꠁꠅꠖ ꠇꠥꠖꠞꠔꠃꠟ꠆ꠟꠣꠢꠞ ꠘꠣꠔꠘꠤ ⁕ ꠔꠣꠘ꠆ꠔꠣꠘ ꠝꠥꠟ ꠛꠣꠠꠤ ꠀꠍꠤꠟ ꠝꠃꠟꠜꠤꠛꠣꠎꠣꠞ ꠨ ꠔꠣꠘ ꠘꠣꠘꠣꠞ ꠘꠣꠝꠦꠃ ꠝꠃꠟꠜꠤꠛꠣꠎꠣꠞ ꠅꠞ ꠘꠣꠝ ꠞꠣꠈꠣ ꠅꠁꠍꠦ ⁕ ꠈꠣꠘꠖꠣꠘꠤ ꠚꠞꠤꠛꠣꠞ ꠚꠄꠖꠣ ꠨ ꠍꠁꠅꠖ ꠡꠣꠛꠞ ꠚꠠꠣꠟꠦꠈꠣ ꠡꠥꠞꠥ ꠅꠄ ꠔꠣꠘ ꠛꠣꠠꠤ ꠔꠘꠦ ꠨ ꠎꠦꠘ ꠔꠣꠁꠘ ꠚꠠꠤꠀ ꠝꠃꠟꠜꠤ ꠅꠁꠘ ꠨ ꠔꠣꠁꠘ ꠍꠤꠟꠦꠐꠤ ꠨ ꠁꠋꠟꠤꠡ ꠨ ꠛꠣꠋꠟꠣ ꠀꠞ ꠃꠞ꠆ꠖꠥ ꠝꠣꠔ ꠚꠣꠞꠔꠣ ⁕

 ꠡꠤꠇ꠆ꠇꠣ ꠎꠤꠛꠘ 
ꠔꠣꠘ ꠚꠣꠑꠡꠣꠟꠣꠞ ꠚꠠꠣ ꠅꠁꠍꠦ ꠘꠛꠣꠛ ꠔꠣꠟꠦꠛ ꠛꠦꠋꠉꠟ ꠁꠍꠇꠥꠟ ꠕꠣꠇꠤ ⁕ ꠝꠦꠐ꠆ꠞꠤꠇ ꠚꠞꠤꠇ꠆ꠇꠣ ꠖꠤꠍꠁꠘ ꠍꠤꠟꠐ ꠒꠤꠡ꠆ꠐ꠆ꠞꠤꠇ꠆ꠐ ꠢꠣꠁ ꠁꠍꠇꠥꠟ ꠕꠣꠇꠤ ꠨ ꠚꠣꠡ ꠈꠞꠍꠁꠘ ১৮৮৭ ꠡꠣꠟ ⁕ ꠛꠣꠖꠦ ꠇꠟꠇꠣꠔꠣꠞ ꠙ꠆ꠞꠦꠍꠤꠒꠦꠘꠍꠤ ꠇꠟꠦꠎ ꠕꠣꠇꠤ ১৮৯২ ꠡꠣꠟ ꠛꠤꠄ (ꠡꠝ꠆ꠝꠣꠘ) ꠀꠞ ꠍꠦꠁꠘ꠆ꠐ ꠎꠦꠜꠤꠄꠞ ꠇꠟꠦꠎ ꠕꠣꠇꠤ ১৮৯৪ ꠡꠣꠟ ꠛꠤꠄꠟ (ꠡꠝ꠆ꠝꠣꠘ) ꠒꠤꠉ꠆ꠞꠤ ꠚꠣꠡ ꠈꠞꠁꠘ

 ꠈꠣꠝꠞ ꠎꠤꠛꠘ 
ꠞꠣꠎꠘꠤꠔꠤꠔ ꠒꠥꠇꠣꠞ ꠀꠉꠦ ꠔꠣꠁꠘ ꠍꠤꠟꠦꠐ ꠒꠤꠡ꠆ꠐ꠆ꠞꠤꠇ꠆ꠐ ꠛꠣꠞ ꠄꠍꠡꠤꠄꠡꠘꠧ ꠈꠄ ꠛꠍꠞ ꠃꠇꠤꠟ ꠀꠍꠟꠣ ⁕ ꠔꠣꠘ ꠝꠥꠟ ꠈꠦꠄꠀꠟ ꠀꠍꠤꠟ ꠈꠦꠔꠚꠡꠟ ꠅ ⁕ ꠔꠣꠁꠘ ꠀꠘꠎꠥꠝꠣꠘ-ꠄ- ꠁꠍꠟꠣꠝꠤꠀꠔ ꠅ ꠒꠥꠇꠁꠘ ꠎꠦꠈꠐꠣ ꠀꠍꠤꠟ ꠃꠙꠝꠢꠣꠖꠦꠡꠞ ꠚꠄꠟꠣ ꠝꠥꠍꠟꠤꠝ ꠞꠣꠎꠘꠤꠔꠤꠞ ꠖꠟ ⁕ ꠔꠣꠁꠘ ꠖꠄꠟꠣ ꠁ ꠖꠟꠞ ꠍꠤꠟꠐ ꠡꠣꠈꠣꠞ ꠍꠦꠇ꠆ꠞꠦꠐꠣꠞꠤ ꠀꠍꠟꠣ ১৯০২ ꠅ ꠨ ꠛꠣꠖꠦ ꠙ꠆ꠞꠦꠍꠤꠒꠦꠘ꠆ꠐ ꠅꠁꠍꠁꠘ ১৯০৪ ꠅ ꠔꠣꠁꠘ ꠛ꠆ꠞꠣꠝꠘꠍꠠꠣ ꠍꠣ-ꠛꠣꠉꠣꠘ ꠈꠥꠟꠁꠘ ⁕ ꠁ ꠡꠝꠄ ꠔꠣꠘ ꠟꠉꠦ ꠀꠍꠟꠣ ꠝꠥꠢꠣꠝ꠆ꠝꠖ ꠛꠈꠔ ꠝꠎꠥꠝꠖꠣꠞ ꠨ ꠇꠞꠤꠝ ꠛꠈꠡ ꠨ ꠀꠞ ꠉꠥꠟꠣꠝ ꠞꠣꠛ꠆ꠛꠣꠘꠤ ⁕ ১৯০৬ ꠡꠣꠟ ꠔꠣꠁꠘ ꠍꠤꠟꠐ ꠙꠃꠞꠧꠡꠜꠣꠞ ꠜꠣꠁꠍ ꠌꠦꠀꠞꠝꠦꠘ ꠀꠞ ꠛꠣꠖꠦ ১৯০৯ ꠡꠣꠟ ꠌꠦꠀꠞꠝꠦꠘ ꠢꠤꠡꠣꠛꠦ ꠚꠣꠡ ꠅꠁꠘ ⁕

 ꠙꠥꠞꠥꠡ꠆ꠇꠣꠞ 
১৯১৫ ꠡꠣꠟ ꠨ ꠞꠣꠎꠣ ৫ ꠘꠝ꠆ꠛꠞ ꠎꠞ꠆ꠎ ꠅꠞ ꠎꠘ꠆ꠝꠖꠤꠘꠞ ꠅꠘꠥꠡꠑꠣꠘꠧ ꠛ꠆ꠞꠤꠐꠤꠡ ꠞꠣꠎꠦ ꠔꠣꠘꠞꠦ ꠈꠣꠘ ꠛꠣꠢꠣꠖꠥꠞ ꠐꠣꠁꠐꠦꠟ ꠖꠦꠄ ⁕

 ꠝꠃꠔ 
ꠀꠛ꠆ꠖꠥꠟ ꠝꠣꠎꠤꠖ ৫০ ꠛꠍꠞ ꠛꠄꠅꠡ ꠅ ꠡꠤꠟꠋ ꠅ ꠝꠣꠞꠣ ꠎꠣꠁꠘ ⁕

 ꠀꠞꠅ ꠖꠦꠈꠇ꠆ꠇꠣ 

 ꠡꠣꠢ ꠝꠥꠍꠔꠚꠣ
 ꠛꠣꠋꠟꠣꠖꠦꠡꠧ ꠍꠣꠞ ꠚꠟꠣꠘꠤ
 ꠝꠃꠟꠜꠤ ꠍꠁꠅꠖ ꠇꠥꠖꠞꠔꠃꠟ꠆ꠟꠣꠢ